Сынып сағаты 1 сынып

Тақырыбы: **« Республика күні - Ұлттық мереке»**

**Мақсаты:** Туған жерімізді, елімізді сүюге, еліміздің рәміздерін қадірлеуге, адалдыққа және Отансүйіштікке тәрбиелеу.

Қолданылатын құралдар: Қазақстан картасы, рәміздер суреттері,пайдалы қазбалар суреттері.

Барысы:

Мұғалімнің кіріспе сөзі: Құрметті оқушылар бүгін сіздерге Республика күніне арналған «Республика күні Ұлттық мереке» атты сынып сағатымызды назарларыңызға ұсынамыз.

Адам шыр етіп дүниеге келгенде, кіндік қаны тамған жерін – Отан дейді. Әрбір адамда Отанға, туған жерге деген ыстық сезім, үлкен махаббат болады. Сендер бір жақта жол жүргенде үйлеріңді, бауырларыңды, достарыңды сағынасыңдар ғой. Міне ,алысқа жолаушылап кетіп, туған жеріне оралған сәтте тауы да, тасы да саған ыстық болып тұрады. Адамзаттың парызы - туған Отанын гүлдендіріп, сақтап, ұрпақтан ұрпаққа жеткізу.
Елін, туған жерін сүйетін, елінің өткені мен бүгінін, тарихын тебірене де тереңдей оқып, тарихтың зерделі де шежірелі беттеріне үңілген ұландарымыз өздерінің жүректерінен шыққан ойларын ақ қағаз бетіне түсірген екен.

Ақжайық, Алтай арасы

Қазақтың шалқар даласы

Республикама қарашы!

Жерімнің дәні маржандай

Қырманы асқар таулардай

Республикама қарашы!

Шолсаң да биік аспаннан

Қарқырар кені тастардан

Республикама қарашы!

Шырқаған сайын тірегі

Республикама қарашы!

І. Оқушылардың орындауында - Әнұран.

**Ахмет**: Жарқырай түс, жайнай түс,
Республика күнінде.
Шаттық әуен байқалсын,
Қуанышты үніңде.

**Амир:** Мерекені тойлайық,
Қазағым боп біз бірге.
Бірлігіміз жарассын,
Ынтымақты елімде.

**Сауран**:Арайлы атсын таңымыз,
Шуақ шашып, күн күліп.
Егеменді ел тойласын,
Мерекені бір жүріп

**Азмина**:Республика күнімен құттықтаймын,
Егеменді, тәуелсіз қазақ елін.
Тыныштығың сақталып, қуанышың,
Жарқырай бер, жайнай бер ғажап елім

**Әнел**: Қуанышың, шаттығың сарқылмасын,
Азаттықтың ақ таңы күліп атып.
Егеменді еліміз мәңгі болсын,
Тәуелсіздік тұғыры жарылқасын

Мұғалім: Мақтансаң мақтан елім деп,
Тани біл, елдік таңбаңды.
Елтаңба, Туың, Әнұран -
Шырқатты биік арманды.
Тәуелсіздікке тән белгі -
Қасиетті осы рәміздер -
Еліме рух, мән берді,
Иесі оның – мына біздер - дегендей уліміздің рәміздеріне тоқталып кетсек.
**Мемлекеттік ту** - алтын күн алаулаған зеңгір көк аспан түстес. Сол зеңгір аспанның аясында баяу қалықтаған дала бүркіті. Арман арқалаған алтын бүркіт қазақтың қыран көңілін шырқау биікке алып шыққандай көрініс береді. Мемлекеттік туды даралайтын тағы да бір белгісі - оның сабына таяу тік тартылған ұлттық өрнекті қошқар мүйіз жолақ. Ол - көшпелі әлемнің, дарқан дал рухының тынысы. Ту ортасындағы алтын күн - халқымызға нұр болып шапағатын шашып тұр. Алтын күнді қанатымен жебеп, өрге көтеріп, ұшып бара жатқан ақиық қыран құс - ерліктің белгісі.
Туымызды қастерлеу - халқымызды қастерлеу.
**Елтаңба** - әлемде сирек кездесетін Елтаңба. Қазақ өмірінің ұлы белгісі шаңырақтан тараған. Таң шапағындай уықтар арасындағы ай мүйізді, алтын қанатты ғажайып пырақтар халқымыздың болашаққа ұмтылған асқақ арманының бейнесіндей болып көрінеді. Қос пырақ ортақ шаңырақты қанатымен қорғап тұр. Қанат - асқақ арман нышаны. Ел белгісінде көк аспан, шаңырақ, жарық жұлдыз, қанатты тұлпар, бидай сабақтары бейнеленген. Аспан көк - кеңшілік, тыныштық, биіктік белгісі.
**Мемлекеттік Әнұран** - еліміздің музыкалық поэтикалық эмблемасы, әдеби сазды төл құжаты. Ол халық жүрегінің лүпілін тұмар ғып түйген музыкалық сәлем хат сынды.

 **Ясмина**:Ортаймасын ынтымақ, бірлігіміз,
Сыйластықта жүрейік әрбір қазақ.
Республика күнін бұл тойлайық бір,
Елімізде болсыншы әр күн ғажап.

**Айдан**: Құттықтаймын қазағым,
Республика күнімен.
Бар ғаламға танылсын,
Әнұраным үнімен.

 **Томирис:**Азаттықтың көк туы,
Желбіресін көгімде.
Бар жақсылық орналсын,
Егемендік елімде.

**Айсауле**:Қазақ аты танылсын,
Барлық әлем жұртына.
Таңдансын да таң қалсын,
Салт-дәстүрім, ғұрпыма.

Мұғалім: Біздің Отанымыз өте бай.Сол байлықтардың бірі - Пайдалы қазбалар физикадық құрылымына қарай бірнеше типке бөлінеді:

1. Қатты (әр түрлі рудалар, көмір, мәрмәр, гранит, тұз);

2. Сұйық (мұнай, минералды сулар);

3. Газ күйідегі (жанғыш табиғи газдар, гелий, метан).

Сондай-ақ, пайдалы қазбалар қолданылу жолына қарай да бөлінеді:

1. Жанғыш (көмір, торф, мұнай, табиғи газ)

2. Рудалы (металды және бейметалды (графит, асбест) компоненттерді қамтитын тау кен рудалары)

3. Рудалы емес (метал болмаған және жанбайтын пайдалы қазбалар: құм, гравий, лай, бор, тұз, қымбат бағалы тастар, алмаз)

**Ясмина:**Құттықтаймын мерекеңмен қазағым,
Республика күні бүгін кеп жеткен.
Арта берсін ғажабың мен базарың,
Күндер көп боп шаттықты нұрлы еткен

**Төрехан:**Республика күні бұл,
Мерекесін тойлайық.
Күліп-ойнап қазағым,
Мерекеде жайнайық.

**Айлин:**Жаса менің қазағым,
Көк туымыз желбіреп.
Патриоттық сезіммен,
Жүрегіміз елжіреп.
Мұғалім: Сен білесің бе? айдары \сұрақтар\

Туымыздың түсі қандай?

Президентіміз қазір кім?

Рәміздерді ата?

Қай қалада тұрасың?

Еліміздің тұңғыш презитенті кім?
Қазақтың ұлттық аспабы?

Жылқының сүті?

Сенің туған жерің қалай аталады?

Астанамыз қай қала?

Ұлттық тағамдарды атаңдар?

Мұғалім: Енді балалар еліміздің картасымен ,қалалармен танысайық.

**Қазақстан Республикасы** — [Шығыс Еуропа](https://kk.wikipedia.org/wiki/%D0%A8%D1%8B%D2%93%D1%8B%D1%81_%D0%95%D1%83%D1%80%D0%BE%D0%BF%D0%B0) мен [Орталық Азияда](https://kk.wikipedia.org/wiki/%D0%9E%D1%80%D1%82%D0%B0%D0%BB%D1%8B%D2%9B_%D0%90%D0%B7%D0%B8%D1%8F) орналасқан [мемлекет](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82).

Қазақстан Республикасы — [унитарлы](https://kk.wikipedia.org/wiki/%D0%A3%D0%BD%D0%B8%D1%82%D0%B0%D1%80%D0%BB%D1%8B_%D0%BC%D0%B5%D0%BC%D0%BB%D0%B5%D0%BA%D0%B5%D1%82) мемлекет. Әкішілік құрылымы бойынша құрамына [17 облыс](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D3%99%D0%BA%D1%96%D0%BC%D1%88%D1%96%D0%BB%D1%96%D0%BA_%D0%B1%D1%96%D1%80%D0%BB%D1%96%D0%BA%D1%82%D0%B5%D1%80%D1%96), [89 қала](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D2%9B%D0%B0%D0%BB%D0%B0%D0%BB%D0%B0%D1%80%D1%8B), соның ішінде [3 республикалық маңызы бар қалалар](https://kk.wikipedia.org/wiki/%D0%A0%D0%B5%D1%81%D0%BF%D1%83%D0%B1%D0%BB%D0%B8%D0%BA%D0%B0%D0%BB%D1%8B%D2%9B_%D0%BC%D0%B0%D2%A3%D1%8B%D0%B7%D1%8B_%D0%B1%D0%B0%D1%80_%D2%9B%D0%B0%D0%BB%D0%B0) ([Астана](https://kk.wikipedia.org/wiki/%D0%90%D1%81%D1%82%D0%B0%D0%BD%D0%B0), [Алматы](https://kk.wikipedia.org/wiki/%D0%90%D0%BB%D0%BC%D0%B0%D1%82%D1%8B), [Шымкент](https://kk.wikipedia.org/wiki/%D0%A8%D1%8B%D0%BC%D0%BA%D0%B5%D0%BD%D1%82)), [186 аудан](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%B0%D1%83%D0%B4%D0%B0%D0%BD%D0%B4%D0%B0%D1%80%D1%8B), [174 ауылдық округ](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%B0%D1%83%D1%8B%D0%BB%D0%B4%D1%8B%D2%9B_%D0%BE%D0%BA%D1%80%D1%83%D0%B3%D1%82%D0%B5%D1%80%D1%96) кіреді.

**Айлана:**Жарқырап жанған күндей азаттығы,
Көрінер ұлтымның да ғажаптығы.
Республика күнімен құттықтаймын,
Өйткені ол - Ұлт күні, Қазақ күні!

**Әділет:**Республика күнімен

Құттықтаймын қазағым!

Бар жақсыны тілеймін,

 Бітпесін деп базарың

**Арлан:**Жиырма бесі қазанның оу қазағым,
Республика күні біздер тойлайтын.
Кұтты болсын мерекең келіп жеткен,
 Арта берсін шуағың мен берекең!

 Міне, балалар бүгін сендер өздеріңді егеменді еліміздің болашағы екендеріңді көрсете білдіңдер.Әнұранды да, Отанымыз туралы тақпақтарды да, «Сен білесің бе?» айдарына да керемет қатысып,еліміздің нағыз болашағы екендеріңді бір дәлелдедіңдер.

Қазір қазақстан – көп елдермен терезесі тең, елдік рәміздері анық, мәртебесі беделді мемлекет.Еліміздің еркіндігін сақтар мықты ұрпақ,мықты азамат болатындарыңа сеніміміз мол.Жолдарың ашық,болашақтарың жарқын -болсын деп тілей отыра,сынып сағатымызды аяқтаймыз.